Official Journal L 245 , 04/09/1998 P. 0028 - 0029



KOMISIJAS REGULA (EK) Nr. 1890/98 (1998. gada 3. septembris), ar kuru groza Regulu (EK) Nr. 1780/97, kas ievieš sīki izstrādātus noteikumus par to, kā piemērot Padomes Regulu (EK) Nr. 723/97 par dalībvalstu rīcības programmu īstenošanu ELVGF Garantiju nodaļas izdevumu kontroles jomā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1997. gada 22. aprīļa Regulu (EK) Nr. 723/97 par dalībvalstu rīcības programmu īstenošanu ELVGF Garantiju nodaļas izdevumu kontroles jomā 1, un jo īpaši tās 6. pantu, tā kā 2. un 3. pants Komisijas Regulā (EK) Nr. 1780/97 2, kas ievieš sīki izstrādātus noteikumus tam, kā piemērot Regulu (EK) Nr. 723/97, cita starpā nosaka maksājuma metodi un termiņus attiecībā uz Kopienas finanšu iemaksu dalībvalstīm; tā kā ir pierādījies, ka izmantoto metodi, kas paredz vienreizēju gada maksājumu, kas aptver visas iepriekšējā gadā neizmantotās summas un nākošā gada avansu, ir grūti piemērot praksē un turklāt tā neņem vērā asignējumus, ko budžeta iestāde apstiprinājusi nākošajam gadam; tā kā, lai uzlabotu attiecīgo pasākumu pārvaldi, avansus, kas dalībvalstīm izmaksājami saskaņā ar 7. pantu Komisijas Regulā (EK) Nr. 296/96 3, kurā jaunākie grozījumi izdarīti ar Regulu (EK) Nr. 1391/97 4, var atskaitīt nevis no summām, kas nav izmantotas iepriekšējā gadā, bet gan no summām, kas nav izmantotas gadā pirms iepriekšējā gada, un tā kā Kopienas finanšu iemaksas maksimuma summu nevar noteikt, pirms budžeta iestāde apstiprinājusi asignējumus; tā kā šajā regulā paredzētie pasākumi atbilst ELVGF komitejas atzinumam, IR PIEŅĒMUSI ŠO REGULU. 1. pants Regulu (EK) Nr. 1780/97 groza šādi: 1. Regulas 2. panta 1., 2. un 3. punktu aizstāj ar šādu: "1. Dalībvalstis iesniedz savas rīcības programmas Regulas (EK) Nr. 723/97 piemērošanas pirmajam un otrajam gadam līdz otrā mēneša beigām pēc šīs regulas spēkā stāšanās dienas. Kopienas līdzfinansējuma saņemšanai piemēroti tikai izdevumi pēc 1997. gada 1. janvāra. Turpmāko gadu rīcības programmas iesniedz saskaņā ar procedūru, kas noteikta iepriekšminētās regulas 2. panta 1. un 2. punktā. Tāmes sastāda saskaņā ar tabulu pielikumā. 2. Komisija, pamatojoties uz dalībvalstu sniegto informāciju, Kopienas finanšu iemaksas maksimālo summu katras dalībvalsts valūtā nosaka katras dalībvalsts valūtā nākamajā mēnesī pēc mēneša, kad pieņemts attiecīgā finanšu gada Eiropas Kopienu vispārējais budžets. Komisija informē attiecīgās dalībvalstis par visiem izdevumiem, kuru Kopienas finansējums atteikts, un par attiecīgajiem iemesliem. 3. Katru gadu ne vēlāk par 31. maiju dalībvalstis nosūta Komisijai pārskatu par summām, kas samaksātas iepriekšējā kalendāra gadā. Šiem izdevumiem piemēro Kopienas finanšu iemaksas maksimuma summu, kas noteikta saskaņā ar iepriekšminētās regulas 4. panta 2. punktu; tā nepārsniedz rīcības programmās norādītās summas, ko Komisija uzskata par piemērotām. Tomēr attiecībā uz 1997. gadu izdevumu izdarīšanas termiņš ir 1998. gada 31. augusts, un pārskatu par izdotajām summām nosūta tā, lai Komisija to saņemtu līdz 1998. gada 31. oktobrim. Šo pārskatu sastāda saskaņā ar tabulu pielikumā." 2. Regulas 3. pantu aizstāj ar šādu: "3. pants Maksimuma summu, kas noteikta saskaņā ar Regulas (EK) Nr. 723/97 4. panta 2. punktu, no kuras atņemta neizmantotā summa, kas izmaksāta par gadu pirms iepriekšējā gada, uzskata par izdevumiem, kas minēti Komisijas Regulas (EK) Nr. 296/96 7. pantā, attiecībā uz to mēnesi, kurā Komisija tos noteikusi." 3. Pievieno šādu 3.a pantu: "3.a pants Attiecībā uz pēdējiem diviem šīs regulas piemērošanas gadiem neizmantoto summu ieskaita ELVGF budžeta jūnija izdevumu attiecīgajā postenī tajā finanšu gadā, kas seko attiecīgajam izpildes gadam." 4. Vārdu "iesaistīti" šīs regulas pielikuma 5. punktā aizstāj ar vārdu "samaksāti". 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Regula uzliek saistības kopumā un ir tieši piemērojama visās dalībvalstīs. Briselē, 1998. gada 3. septembrī Komisijas vārdā Komisijas loceklis Franz FISCHLER 1 OV L 108, 25.4.1997., 6. lpp. 2 OV L 252, 16.9.1997., 20. lpp. 3 OV L 39, 17.2.1996., 5. lpp. 4 OV L 190, 19.7.1997., 20. lpp.